১৪ কোটি টাকা তছরুপ, গ্রেফতার তৃণমূলের প্রাক্তন কৃষ্ণনগর শহর সভাপতি

নদিয়া, সন্তু সাহা: সমবায় সমিতির (Cooperative Societies) ১৪ কোটি টাকা তছরুপের অভিযোগে গ্রেফতার তৃণমূলের প্রাক্তন শহর সভাপতি (Former Trinamool city president)। প্রায় ১৪ কোটি টাকা আর্থিক তছরুপের অভিযোগে কৃষ্ণনগর (Krishnanagar) শহর তৃণমূলের প্রাক্তন সভাপতি তথা নদিয়া (Nadia) ডিস্ট্রিক্ট সেন্ট্রাল কো-অপারেটিভ সোসাইটির প্রাক্তন চেয়ারম্যান শিবনাথ চৌধুরীকে (Shivanath Chowdhury) গ্রেফতার করেছে কোতোয়ালি থানার পুলিশ।

কৃষ্ণনগরের কালীনগর গভর্মেন্ট কলোনি সমবায় সমিতির সদস্যা নন্দিতা ঘোষের অভিযোগের ভিত্তিতে আজ সকালে নিজের বাড়ি থেকে পুলিশ তাকে গ্রেফতার করে থানায় নিয়ে আসে।

আরও পড়ুন: ‘রাজ্যে জাল ওষুধের ছড়াছড়ি’ শাসক দলের বিরুদ্ধে লাটাগুড়ি থেকে সরব মীনাক্ষী

নন্দিতা ঘোষের অভিযোগ অভিযুক্ত শিবনাথ চৌধুরী নদিয়া ডিস্ট্রিক্ট সেন্ট্রাল কো-অপারেটিভ সোসাইটির চেয়ারম্যান ও কালীনগর গভর্মেন্ট কলোনি সমবায় সমিতির চেয়ারম্যান থাকাকালীন কালীনগর গভর্মেন্ট কলোনি সমবায় সমিতির প্রায় ১৪ কোটি টাকা তছরুপ করেছেন।

তার বিরুদ্ধে একাধিকবার অভিযোগ উঠলেও প্রভাবশালী হওয়ায় তার বিরুদ্ধে কোনও ব্যবস্থা নেওয়া সম্ভব হয়নি। শেষ পর্যন্ত নন্দিতা ঘোষের অভিযোগের ভিত্তিতে তদন্ত শুরু করে পুলিশ। এরপরই পুলিশ তাকে গ্রেফতার করে।

উল্লেখ্য, অভিযুক্ত শিবনাথ চৌধুরী কৃষ্ণনগর শহর তৃণমূলের সভাপতি, কৃষ্ণনগর পৌরসভার ভাইস চেয়ারম্যান, কৃষ্ণনগর সাংগঠনিক জেলা তৃণমূলের সহ সভাপতি ছিলেন।